મેરાન્યૂઝ નેટવર્ક.અમદાવાદઃ પાટીદાર અનામત આંદોલન સમિતિના કન્વીનર હાર્દિક પટેલના ઉપવાસનો આજે અંત આવે તેવી જાહેરાત પાસના કન્વીનર મનોજ પનારા દ્વારા કરવામાં આવી છે. અનામત અને ખેડૂતોના મુદ્દે કરવામાં આવેલા આ ઉપવાસનો આજે અંત આવશે. ઉલ્લેખનીય છે કે આટલા દિવસોના હાર્દિક પટેલના ઉપવાસ અંગે સરકારે સીધી રીતે કોઈ મચક આપી ન હતી અને ઉપવાસ છાવણીની આસપાસ રાજકીય માહોલ પણ ઘણો ગરમાયો હતો. આજે બપોરે હાર્દિક પટેલ દ્વારા પોતાના આમરણાંત ઉપવાસને પારણા કરી પુર્ણ કરવામાં આવશે.